Pinega

Pinega on asula Arhangelski oblastis umbes 200 kilomeetrit Arhangelskist ida pool.

"Eesti tee"
Pinegas on aastakümneid nimetatud "Eesti sillaks" silda, mis oli osa teest, mille rajasid talvel 1941/1942 tööpataljonis olnud eestlased. Nimega "Eesti tee" tuntud tee oli ligi 250 km pikk ja ühendas Ust-Pinegat Kimža külaga. Seda teed oli vaja Valge mere ranna kaitseks.

1973. aastal oli "Eesti tee" veel alles ja puutumatuna olid püsinud ka majad, milles asumisele saadetud eestlased olid elanud.Eestlane "Eesti teel" 30 aastat hiljem. Postimees, 26. juuli 2016

Tee-ehitusel osalenud eestlasi
Tee-ehitusel hukkunud eestlaste arvu ei teata, nende hauakohad on hävinud. Kuid osa neist lasti maha absurdsete spionaažsüüdistuste tõttu. Nimetatud on järgmisi nimesid:
Alfred-Friedrich Annuk
Johannes-Teodor Ehastu
Rud. Ilves
A. Kala
Hillar Kallandi
Adolf Krein
Herbert-Johannes Kreem
Erik Martin Kutti
Jevgeni Laanela
Mihkel Loorents
Artur Urvast
Juulius Tuuling
J. Vaik
A. VookJaanus Piirsalu. "Eesti tee" kui mälestusmärk hukkunud eestlastele. Postimees, 23. juuli 2016

Viited

Kategooria:Arhangelski oblast
Kategooria:Venemaa asulad